คือหนูทานยาคุมมาประมาณปีกว่าๆแล้วคะ ทีนี้หนูกินแผงนี้แต่กินไม่ครบกินถึงเม็ดที่11 แล้วหยุดกินได้3วันแต่มีอะไรกับแฟนตอนหยุดกินยาคุมแล้ววันที่4ตอนกลางคืนมีเลือดออกมาเยอะพอสมควรคะ จะเป็นอะไรไหมคะ
สวัสดีค่ะ เมื่อหยุดทานยาคุมกำเนิดไป 4 วัน แล้วมีเลือดออก เลือดที่ออกเกิดจากเยื่อบุโพรงมดลูกที่หลุดลอกออกมา จากการขาดการกระตุ้นจากฮอร์โมนจากยา ซึ่งคล้ายกับการที่เราทานยาคุมจนครบ 21 เม็ดแล้วหลังจากนั้น 2-4 วัน ก็จะมีประจำเดือนมาค่ะ ซึ่งไม่ได้ถือว่าผิดปกติอะไร และเป็นการเแสดงว่าไม่ได้มีการตั้งครรภ์เกิดขึ้นค่ะอย่างไรก็ตาม หลังจากนี้ หากมีเพศสัมพันธ์ต่อ ก็จะมีโอกาสตั้งครรภ์ได้ค่ะ ส่วนประจำเดือนในรอบถัดไปนั้น ก็จะมาภายในเวลาประมาณ 4-5 สัปดาห์ ซึ่งจะไม่ตรงตามกำหนดเดิม เนื่องจากไม่ได้ทานยาคุมแล้ว ประจำเดือนก็จะเกิดจากการทำงานของรังไข่แทน ซึ่งอาจไม่สม่ำเสมอได้ค่ะ